Tervetuloa Armon kalliolle! Minun nimeni on Petri Välimäki.
Armon kalliolla olemme askel askeleelta ja kohta kohdalta -
paneutumassa apostoli Paavalin noin vuonna 57 jKr. -
kirjoittamaan kirjeeseen roomalaisille.
Tuohon valtavan laajasti vaikuttaneeseen dokumenttiin, -
jolla on ollut suuri vaikutus paitsi kristinuskoon -
myös koko maailmanhistoriaan.
Roomassa syntyneelle Jeesukseen uskovien seurakunnalle -
se oli ehkä ensimmäinen kristillinen kirjoitettu teksti, -
laajempi teksti, jonka he koskaan saivat luettavakseen.
Uutta testamenttiahan ei tuolloin vielä ollut olemassa, -
vaan se oli juuri muotoutumassa, ja sen yksi osa roomalaiskirje on.
Se muotoutui sitten aikanaan.
Tuossa tilanteessa, kun apostoli Paavali kirjoitti roomalaisille, -
sellaista ei ollut siis kenelläkään siellä valmiina.
Jotkut, varsinkin juutalaistaustaiset, olivat varmaan paneutuneet -
jonkin verran VT:n testeihin.
Silloin pääsääntöisesti apostolitkin julistivat evankeliumia -
nimenomaan Vanhasta testamentista. He julistivat Kristusta sieltä.
Koko Raamattu toki puhuu Jeesuksesta.
Siten se, että kyse on Jumalan Sanasta, -
saattoi varsinkin juutalaistaustaisille olla tuttu lähtökohta, -
mutta Uutta testamenttia ei vielä ollut.
Monilla ei ollut mitään kirjallista opetusta siitä, -
mistä Jeesuksessa Kristuksessa on kysymys.
Ehkä Jerusalemin seudulla ja Israelissa oli toki laajemmin, -
mutta Roomaan seurakunta oli tullut vasta jonkin aikaa sitten, -
ja kaikki oli uutta.
Siksi tämän kirjeen merkitys oli myös heille aivan valtavan tärkeä -
ja hyvin pitkälle suuntaa antava.
Niinpä apostoli tahtoi antaa heille -
mahdollisimman seikkaperäisen selonteon -
kaikkialla julistamastaan uskosta.
Saamme uskoa, että juuri näin Jumala itse johdatti -
tämän asian ja tilanteen niin, -
että pohjimmiltaan koko maailma, kaikki uskovat, -
kaikki tulevatkin sukupolvet koko maailmassa, tulisivat näkemään -
ja voisivat oppia nämä valtavan tärkeät, arvokkaat aarteet, -
jotka Pyhä Henki on johdattanut apostolin kautta -
ja Jumala on tahtonut hänen kauttaan näin meille antaa.
Sellaisen valtavan kokonaisuuden tuo roomalaiskirje sisältää, -
että se on täynnä aarteita.
Tämä on muuten tätä ohjelmasarjaa jo jakso 29.
Kun haluat tarkemmin katsoa alusta asti johdatusta Roomalaiskirjeeseen -
niin mene TV7:n arkistoon, tv7.fi/arkki.
Kirjoita sinne Armon kalliolla, -
niin näet myös kaikki aiemmat ohjelmat.
Aiemmissa ohjelmissa olemme nähneet, -
miten apostoli hyvin monipuolisesti ja tarkasti julistaa -
armon evankeliumin ilosanomaa Jeesuksesta Kristuksesta, -
Jumalan Pojasta ja luvatusta Messiaasta, -
joka ristillä omalla verellään sovitti meidän kaikki syntimme.
Hän teki sen niin perusteellisesti, -
että nyt jokainen Häneen uskova voi saada kaikki syntinsä anteeksi.
Ylösnousseesta Jeesuksesta, Jumalan oikealla puolella hyväksemme -
ja uskon kautta Häneen. Jokainen herran nimeä avukseen huutava -
pelastuu. Aivan viime ohjelmissa olemme kuulleet, -
miten apostoli opasti seurakuntaa -
ja myös jokaista kristittyä Jumalan tahdon mukaiseen elämään.
Ja aivan viime kerralla myös suhteessa esivaltaan.
Tällä kertaa vuorossa on erityinen tiivistelmä -
ja ikään kuin sen ytimen selkiyttäminen -
tuohon uuteen Jumalan tahdon mukaiseen elämään, -
mistä on aivan ytimellään kysymys.
Luemme Roomalaiskirjeen 13. luvusta jakeet 8-10: -
Kun evankeliumin armon sanomaa julistetaan, -
miten emme ole lain alla vaan armon alla -
ja olemme Jeesuksen täytetyn työn pelastamia, -
saamme sen lahjaksi ja armosta Jeesuksessa, -
niin on paljon ihmisiä/kristittyjä, jotka voivat huolestua kovin, -
kun julistetaan armoa. Heidän ajatuksensa kulkevat jotenkin niin, -
että jos on liian suuri armo, niin ihmiset alkavat tehdä pahaa.
Siksi he huolestuvat ja sanovat ja korostavat, -
että pitää alkaa vaatia heiltä vähän tiukemmin -
ja ojentamaan heitä jne.
Näin varsinkin lakiin turvautumaan oppinut ajattelee luonnostaan -
ja päätyy hyvin helposti suorituspainotteiseen kristillisyyteen.
Usein hän korostaa kaikkia Raamatun varoituksia kovasti ja vahvasti.
Jumalan Sanan lupaukset taas ovat hänelle vähän vaikea paikka.
Tuntuu, niin kuin Jumala lupailisi vähän liian lepsusti.
Antaisi ihania lupauksia, että pelastetaan armosta -
uskon kautta Jeesukseen. On vaivaantunut olo, -
kun joku puhuu semmoisia Jumalan Sanan kohtia.
No, nyt ongelma on se, kun Jumalan Sanassa kuitenkin on -
niin laajasti ja valtavan rikkaasti ja ihanasti kerrottu niitä kohtia.
Esimerkiksi juuri Roomalaiskirje selkeästi opettaa, -
miten Jeesuksen työllä pelastettuna emme enää ole lain vaan armon alla.
Kristus on lain loppu vanhurskaudeksi jokaiselle, joka uskoo.
Kun Jeesus ristillä huusi: "Se on täytetty", niin on totta, -
että "kaikille ja kaikkiin, jotka uskovat, -
sillä kaikki ovat syntiä tehneet ja ovat Jumalan kirkkautta vailla -
ja saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa -
uskon kautta hänen vereensä." Tuota valtavaa ilosanomaa Sana julistaa.
Mutta sitten tämä johtopäätös, että nyt aletaan tehdä pahaa.
Jotkut Paavaliltakin kysyivät, sitäkö tämä tarkoittaa.
Siihen hän sanoi: "Pois se!"
"Me olemme kuolleet pois synnistä. Kuinka me eläisimme nyt siinä?"
Hän opettaa, ettei armo suinkaan tarkoita sitä.
Päinvastoin hän sanoo, että synnin ei pidä meitä vallitseman, -
koska emme ole lain alla, vaan armon alla.
Siis juuri siksi, kun olemme armon alla, voimme tehdä hyvää.
Armo = Jeesus meidän sydämissämme.
Se muuttaa meidän sydämemme. "Kaikille, jotka ottivat hänet vastaan,
hän antoi voiman tulla Jumalan lapseksi."
Jumalan armo on tullut pelastukseksi kaikille ja kasvattaa meitä.
"Kasvakaa meidän Herramme Jeesuksen Kristuksen -
armossa ja tuntemisessa"
Jumala haluaa paljon syvempää muutosta -
kuin ulkoista omatekosuorituskristillisyyttä.
Hän haluaa muuttaa meidän sydämemme.
Siitä samasta puhuu jälleen Roomalaiskirjeen alussa kuultu kohta.
Muistan kyllä itsekin pohtineeni sitä, -
kun kuulin saman sävyisen kohdan Jeesuksen itsensä lausumana.
Johanneksen evankeliumin 13. luvussa -
aivan juuri ennen ristin tapahtumia, -
viimeisessä laajassa puheessa ope- tuslapsia varustaessaan Hän sanoo:
Nyt Hän antaa siis yksikössä yhden käskyn: -
Tämä on minun käskyni, että te toisianne rakastatte.
Siitä kaikki tuntevat teidät minun omikseni.
Se nosti itsessänikin kysymyksiä: -
Mihin ne kaikki muut käskyt nyt menivät? Miten vain yksi käsky?
Päivän tekstimme Roomalaiskirjeessä avaa ihanasti -
ja selkeästi ko. asiaa.
Katsotaanpas vielä uudestaan, mitä luin teille: -
Ystävä, ajattelepa ihmistä.
Ajattelepa, jos tuntisit ja ehkä tunnetkin ihmisen, -
jonka sydämen Jeesus on saanut niin vapauttaa, -
että hän aidosti rakastaa sydämestään.
Hän todella tahtoo sydämestään rakastaa ja se on aitoa.
Jeesus on tehnyt tämän ihmeen hänen sydämessään.
Tarvitseeko hänelle sen jälkeen sanoa: -
"Varmasti et mene nyt varastamaan Pekan autoa etkä tuhoa hänen kotia!
Etkä Pekan tai Paulan tai kenen tahansa lapsiakaan vahingoita!"
Tarvitaanko enää uhkailujakaan? Jos menet, niin tapahtuu tätä.
Jos hän kerran rakastaa sydämestään, -
ei hän nyt sellaista tee. Hänhän haluaa siunata heitä -
ja ylipäänsä lähimmäisilleen hän haluaa tehdä hyvää eikä pahaa.
Eikä tarvitse yrittää pakottaa. Hän haluaa sitä sydämestään, -
koska hän rakastaa. Ei Jumala siis halua meiltä 1 000 pientä osamaksua.
"Älä sitä, älä tota, älä sitäkään. Tota, tota, tota, tätä, tätä"
Ei. Hän haluaa yhden sydämen, jonka Hän saa vapauttaa rakastamaan.
Kun se sydän aidosti rakastaa, ei tarvita pykäliä häntä pakottamaan.
Sen tähden on rakkaus lain täyttymys.
Nämä kaikki täyttyvät tässä, kun se rakkaus on siellä sydämessä.
Me saamme tulla itsekkyytemme, syntimme ja vajavaisuutemme kanssa
paljon suuremman vastauksen äärelle.
Ihmisen omavanhurskaus ja se, -
kun hän yrittää itseänsä pakottaa paremmaksi, Raamatun mukaan -
kaikki heidän vanhurskautensa on niin kuin saastainen vaate.
Jeesuksesta se sanoo, että Hän on Herra, meidän vanhurskautemme.
Tässä samassa luvussa kuvataan: -
pukekaa päällenne Herra Jeesus Kristus.
Hän on todellinen armon, uskon, todellisen hengellisen elämän, -
kaiken sen lähde. Hän on uskon alkaja ja täyttäjä.
Sen sijaan, että yrittäisimme aikaansaada omavanhurskautta, -
niin me saamme käydä tämän uskon alkajan ja täyttäjän, Jeesuksen luo.
Saamme pyytää, että Jeesus tulee.
"Kaikille, jotka ottivat hänet vastaan, -
hän antoi voiman tulla Jumalan lapsiksi."
Hän tulee ja on itse kunkin sydämessä -
ja Hän antaa meille aitoa rakkautta.
Silloin toteutuu se. Se ei ole lihan vapautta.
Se ei johda pahuuteen ja lihallisuuteen.
Se on hengen vapautta, joka johtaa rakkauteen ja palveluun.
Ei pakosta vaan sydämen halusta.
Ystävä, rukoillaan tällaista ihmettä meidän jokaisen sydämeen.
Tahdon sanoa sinulle, joka ehkä et ole ikinä -
rukoillut vielä Jeesusta elämääsi, nyt sinulla on upea mahdollisuus.
Voit tässä pyytää ja rukoilla. Hän antaa kaikki syntisi anteeksi -
ja armahtaa ja pelastaa. Myös sinä, Jeesuksen oma, -
jolta armo on hukkunut ja pyydät, -
että Jeesus tekee Jumalan armon eläväksi sydämessäsi.
Rukoilemme yhdessä kaikki vaikka näin.
Kiitos, rakas taivaallinen Isä, Jeesuksen ristin veren tähden -
saamme tulla ylösnousseen Jeesuksen nimessä -
rakkaitten kasvojesi eteen.
Anna Pyhä Henkesi. Tule, Jeesus, Pyhässä Hengessä.
Tule jokaisen Sinua tällä hetkellä kutsuvan sydämeen.
Tule ja ole minun ja katsojan sydämessä, joka juuri nyt sanoo: -
"Tule, Jeesus."
Herra, anna veresi tähden ihan kaikki synnit anteeksi.
Uudista meidät jokainen sydämestä lähtien, -
niin että todellinen aito Jumalan antama usko ja rakkaus -
saa yhä enemmän sijaa ja saamme oikein kasvaa -
Sinun armossasi ja tuntemisessasi.
Pelasta aina iankaikkiseen taivaan iloon asti.
Ystävä, Jeesuksen nimessä ja veressä -
saat uskoa kaikki sinun syntisi anteeksi.
Kiität vaan Jeesusta. Oikein runsasta Jumalan siunausta sinulle!
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan -
Isän ja Pojan ja Pyhän Hengen nimeen. Aamen.
Ystävä, on suuri etuoikeus, että saamme elää armosta.
On suurta Jumalan armoa myös se, että saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
voit tehdä sen osoittamalla tukesi ruudulla näkyvään numeroon, -
jolloin annat noin 12 euron lahjoituksen.
Voit antaa tukesi myös ruudulla näkyvälle tilille viitteen kanssa.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare